आज कांग्रेस अध्यक्ष (दुर्योधन) जब मोदीजी को चोर कहता है, तो वह वास्तव में मोदी (पांडव पक्ष) का उपहास उड़ाता है, अट्टहास करता है, और जनता (द्रोपदी) को बताना चाहता है कि देखो तुम्हारे इस तारनहार अर्जुन को हमने अपनी व्यवस्था का दास बना लिया है, जब वह बगैर किसी प्रमाण के कहता है कि राफेल सौदे में भृष्टाचार हुआ है, तो जनता को बताना चाहता है, कि सत्ता दुर्योधन है, जो भी सत्ता में रहेगा, वह वैसा ही करेगा जैसा हमने किया | और बताना चाहता है कि, सभी पांडव सामूहिक रूप से राजनीति के द्यूत में द्रोपदी (जनता) को हार चुके हैं | अब यह द्रोपदी हमारी (शासकों) दासी है | इसका चीर हरण केवल हम ही नहीं हर शासक करेगा, वैसे भी जिस दिन इसे पाँचों भाइयों में बाँट लिया था; इसका चीर हरण तो उसी दिन हो गया था | आज स्थिति यह है कि प्रत्येक छोटा बड़ा दरवारी (जनप्रतिनिधि) घूसखोरी, कमीशनखोरी, कालाबाजारी, आदि तमाम अनैतिक व्यवस्थाओं (दु:शासन) की सहायता से इस निर्वसना द्रोपदी (निरीह जनता) को अपनी गोदी में बिठाने (वोट लेने ) के लिए अपनी अनावृत जंघा (सर्वविदित अनैतिक, अनाचारी व्यवहार) को पीट रहा है, और यह जनता अपने रक्षकों (पतियों) की कायरता से निराश किसी अलौकिक शक्ति (कृष्ण) की आश लगाए बैठी है, जो हर समय नहीं प्रगट होती है, अतएव अत्याचारी और भृष्ट कौरवों के तांडव से बचने के लिए, पुनः अपने अर्जुन पर ही भरोषा करना पड़ेगा |